На основу члана 9. и члана 64. и 207. Закона о социјалној заштити (,,Службени гласник РС“, број 24/11), члана 12 став 1, тачка 11 Закона о јавним набавкама (Службени гласник РС 91/19) члана 12. Одлуке о буџету Града Врања за 2023. годину (,,Службени гласник града Врања“, број 27/2022), члана 13 Правилника о критерјумима за избор и финансирање пројеката за реализацију услуга социјалне заштите, по расписаном конкурсу за финансирање и суфинансирање пројеката за реализацију услуга социјалне заштите (Службени гласник града Врања 6/21) и члана 61. и 63. Пословника Градског већа града Врања (Службени гласник града Врања 29/20), Градско веће на седници одржаној дана: 22.06.2023. године, донело је

**О Д Л У К У**

**о додели средстава за финансирање и суфинансирање пројеката**

**за реализацију услуга социјалне заштите**

**Члан 1.**

Овом Одлуком додељују се средства у укупном износу од 10.500.000**,**00 динара за финасирање и реализацију услуга социјалне заштите, предвиђених Одлуком о правима из облати социјалне заштите и социјалне сигурности грађана које се финансирају из Министарства за рад, запошљавање, борачка и социјална питања и Одлуком о буџету града Врања за 2023 годину.

**Члан 2.**

Средства из члана 1 ове Одлуке додељују се Јавној установи Центар за развој локалних услуга Врање.

Средства из наменских средстава Министарства за рад, запошљавање, борачка и социјална питања појединачно за сваки пројекат износе:

- за пројекат „Прихватилиште – други дом“ средства у износу од 3.760.000,00 динара,

-за пројекат „ Лични пратилац-подршка-оснажен ученик у износу од 2.099.364,00 динара и

-за пројекат „Дајмо живот годинама“-пружање услуга помоћи старим лицима“ у износу од 2.040.000,00 динараи.

Из буџета Града Врања обезбеђена су средества у следећем износу:

-за пројекат „ Лични пратилац-подршка-оснажен ученик у износу од 2.600.636,00 динара

**Члан 3.**

Са пружаоцем услуга из члана 2. ове Одлуке, у име Града градоначелник закључује уговор о финансирању и суфинансирању пројекта за реализацију услуга социјалне заштите.

**Члан 4.**

Пружилац услуга дужан је да Комисији за избор пројеката, достави извештај о наменском трошењу одобрених новчаних средстава, односно о реализацији активности предвиђених пројектом, а коначни наративни и фонансијски извештај најкасније до 31.12.2023. године.

**Члан 5.**

Одлука ступа на снагу даном доношења.

Одлуку објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**број: 06-148/1/2023-04, дана:22.06.2023. године**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-148/2023-04

Дана:22.06.2023. године

**В р а њ е**

**СКУПШТИНА ГРАДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 22.06.2023. године, разматрало је захтев „MILLENIUM RESORTS DOO“ Београд, број: 23-142 од 14.03.2023. године, и донело следећи:

***З А К Љ У Ч А К***

Градско веће је сагласно да се предложени Пројекат препарцелације подносиоца „MILLENIUM RESORTS DOO“ Београд, за катастарске парцеле број: 2034-део, 2744-део, 2743-део, 2757, 2743/3-део, 2743/6-део, 2743/8-део, 2743/7, 2745, 2746, 2748, 2749, 2750, 2751 и 2752 КО Врањска Бања, од којих су предмет разматрања катастарске парцеле број: 2744-део, 2743/8-део, 2743/6-део и 2743/7 КО Врањска Бања у власништву Града Врања, достави Скупштини Града Врања, ради давања сагласности, будући да ће се након формирања нових катастарских парцела конституисати суваласнички однос са власницима свих парцела обухваћене предложеним Пројектом препарцелације.

С`тим што спровођењем предложеног пројеката препарцелације Град Врање не врши отуђење парцела које се налазе у његовом власништву, а које су предмет предложеног пројеката препарцелације.

Закључак се доставља Скупштини на даљу надлежност.

Уводне напомене на седници Скупштине поднеће Јелена Марковић, градски урбаниста.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-148/2023-04

Дана:22.06.2023. године

**В р а њ е**

**СКУПШТИНА ГРАДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 22.06.2023. године, разматрало је Измене и допуне Програма пословања Јавног предузећа „Водовод“ Врање за 2023. годину, са Финансијским планом пословања и донело следећи

***З А К Љ У Ч A КE***

Прихвата се измена и допуна Програма пословања Јавног предузећа „Водовод“ Врање за 2023. годину и доставља Скупштини на разматрање и усвајање.

Уводне напомене на седници Скупштине подонеће Марјан Станковић, в.д.директор Јавног предузећа „Водовод“ Врање.

**ПРЕДСЕДНИК**

**ГРАДСКОГ ВЕЋА,**

**др Слбодан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-148/2023-04

Дана:22.06.2023. године

**В р а њ е**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 22.06.2023. године, разматрало је Предлога Одељења за урбанизам, имовинско-правне послове, комунално стамбене делатности и заштиту животне средине, број: 434-181/2023-08/3, за коришћење јавне површине за отворену „Фан“ зону Спортског удружења Ф.К. „Црвена звезда“, Савски венац, и донело следећи:

***З А К Љ У Ч А К***

Усваја се Предлог Одељења за урбанизам, имовинско-правне послове, комунално стамбене делатности и заштиту животне средине, број: 434-181/2023-08/3 и дозвољава се Спортском удружењу Ф.К. „Црвена звезда“, Савски венац, коришћење јавне површине за отворену „Фан“ зону, на Тргу „Станише Стошић“, површине 50м2, дана 02.07.2023. године од 18,00 до 21,00 часова.

Закључак доставити: Изабели Савић, члану Градског већа, Одељењу за урбанизам, имовинско-правне послове, комунално стамбене делатности и заштиту животне средине и Писарници Града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

На основу члана 7. Правилника о начину, поступку и критеријумима за доделу средстава црквама и верским заједницама из буџета града Врања („Службени гласник града Врања“, број: 28/17) и члана 17. и 63. Пословника Градског већа града Врања („Службени гласник града Врања“, број: 29/2020), Градско веће града Врања, на седници одржаној дана: 22.06.2023. године, донело је:

**Р Е Ш Е Њ Е**

**О ИМЕНОВАЊУ КОМИСИЈЕ ЗА ДОДЕЛУ СРЕДСТАВА ЦРКВАМА И ВЕРСКИМ ЗАЈЕДНИЦАМА ИЗ БУЏЕТА ГРАДА ВРАЊА У 2023. ГОДИНИ**

**Члан 1.**

**ИМЕНУЈЕ СЕ** Комисија за доделу средстава црквама и верским заједницама из буџета града Врања, у саставу:

-председник,С**аша Пешић,** помоћник градоначелника,

-чланови,

1.**Славољуб Стојменовић,** директор ЈП „Урбанизам и изградња града Врања“ и

2. **Срђан Спасић**, вероучитељ,ОШ „Светозар Марковић“,

-секретар Комисије,**Вида Стојановић,** самостални саветник у Одељењу за друштвене делатности.

**Члан 2.**

Задатак Комисије је, да спроводе поступак по расписаном конкурсу Градског већа, за доделу средстава црквама и верским заједницама из буџета града Врања у складу са Правилником о начину, поступку и критеријумима за доделу средстава црквама и верским заједницама из буџета града Врања.

**Члан 3.**

Стручне, административне и техничке послове за потребе Комисије обавља секретар Комисије.

**Члан 4.**

Решење ступа на снагу даном доношења.

Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**број: 06-148/2/2023-04, дана:22.06.2023. године**

**Председник Градског већа,**

**др Слободан Миленковић**